Na temelju odredbi članka 441. stavak 1. točka 3. Zakona o trgovačkim društvima (Narodne novine br. 111/93, 34/99, 121/99,52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 18/23, 130/23 i 136/24) te članka 18. Izjave o osnivanju trgovačkog društva Lokvarka d.o.o. Skupština društva dana 20. kolovoza 2025. godine raspisuje

**JAVNI NATJEČAJ**

**ZA IZBOR I IMENOVANJE ČLANA UPRAVE – DIREKTORA/DIREKTORICE KOMUNALNOG DRUŠTVA LOKVARKA D.O.O.**

Kandidati za člana uprave – direktora/direktorice Lokvarka d.o.o. (dalje u tekstu: Društvo), osim uvjeta propisanih Zakonom o trgovačkim društvima (Narodne novine br. 111/93, 34/99, 121/99,52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 18/23, 130/23 i 136/24), moraju ispunjavati sljedeće posebne uvjete:

* završen sveučilišni diplomski studij ili sveučilišni integrirani preddiplomski i diplomski studij ili stručni diplomski studij (VSS) iz područja ekonomskih, pravnih ili tehničkih znanosti
* dvije godine radnog staža u struci na rukovodećim poslovima,
* poznavanje rada na računalu,
* vozačka dozvola B kategorije,
* organizacijske sposobnosti i komunikacijske vještine potrebne za uspješno upravljanje Društvom, rukovodne ili organizacijske sposobnosti koje se u suštini i načelu procjenjuju na temelju izrađenog, obrazloženog i obranjenog Programa rada Društva za naredno petogodišnje razdoblje

Temeljem članka 239. Zakona o trgovačkim društvima članom uprave može biti svaka fizička osoba koja je potpuno poslovno sposobna.

Član uprave ne može biti osoba:

1. koja je kažnjena za kazneno djelo pranja novca, financiranja terorizma, zlouporabe povjerenja u gospodarskom poslovanju, prijevare u gospodarskom poslovanju, prouzročenja stečaja, pogodovanja vjerovnika ili povrede obveze vođenja trgovačkih i poslovnih knjiga iz Kaznenog zakona Republike Hrvatske ili ranije važeća kaznena djela zlouporabe stečaja i zlouporabe u postupku stečaja, i to za vrijeme dok traju pravne posljedice osude, kao i kojoj je uvedena međunarodna mjera ograničavanja raspolaganja imovinom, dok je takva mjera na snazi ili
2. koja je kažnjena za kazneno djelo neke druge države koje po svojim bitnim obilježjima odgovara kaznenim djelima iz točke 1. ovoga stavka
3. protiv koje je izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za vrijeme dok traje ta zabrana.
4. kojoj je u drugoj državi zabranjeno obavljanje zanimanja koje je u potpunosti ili djelomično obuhvaćeno predmetom poslovanja društva za vrijeme trajanja zabrane.

Sukladno članku 13. stavku 2. Zakona o ravnopravnosti spolova (Narodne novine br. 82/2008, 125/2011, 20/2012, 138/2012, 69/2017) na natječaj se mogu javiti osobe obaju spolova. Izrazi koji se koriste u tekstu oglasa, a imaju rodno značenje, odnose se jednako na muški i ženski rod.

Član uprave – direktor Društva zapošljava se na mandatno razdoblje od 5 godina, uz probni rok od 6 mjeseca te mogućnost ponovnog izbora.

**Kandidati su uz prijavu obvezni priložiti:**

* životopis,
* presliku dokaza o hrvatskom državljanstvu (preslika osobne iskaznice, preslika putovnice ili preslika domovnice)
* dokaz o stečenoj stručnoj spremi (preslika diplome)
* presliku vozačke dozvole.
* dokaz o dosadašnjem radnom iskustvu (preslika potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje – elektronički zapis o radno pravnom statusu), ne starije od 30 dana od dana objave natječaja.
* potvrdu o radu u struci i rukovodećim poslovima (preslika ugovora o radu , rješenje i dr. Koje mora sadržavati vrstu poslova koju je kandidat/kandidatkinja obavljao/obavljala i vremensko razdoblje u kojem je kandidat/kandidatkinja obavljao/obavljala navedene poslove),
* vlastoručno potpisanu izjavu pod kaznenom i materijalnom odgovornošću o nepostojanju okolnosti iz članka 239. stavka 2. Zakona o trgovačkim društvima, ovjerenu od javnog bilježnika,
* uvjerenje nadležnog suda da se protiv kandidata/kandidatkinje ne vodi kazneni postupak, ne starije od 6 mjeseci od dana objave natječaja.
* privolu Društvu za prikupljanje i obradu osobnih podataka navedenih u prijavi na natječaj te dokumentaciji dostavljenoj s prijavom u svrhu odabira kandidata te privolu na dostavu obavijesti o rezultatima natječaja koja se dostavlja svim kandidatima.
* program rada Društva za naredno petogodišnje razdoblje

Kandidati koji prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti propisane dokaze o tom statusu. Kandidati koji se pozivaju na pravo prednosti prilikom zapošljavanja u skladu s člankom 101. Zakona o hrvatskim braniteljima iz Domovinskog rata i članova njihovih obitelji (Narodne novine br. 121/17 i 98/19) uz prijavu na natječaj dužni su priložiti, osim dokaza o ispunjavanju traženih uvjeta, i sve potrebne dokaze objavljene na web stranicama Ministarstva hrvatskih branitelja na sljedećoj poveznici: [https://www.gov.hr/mojauprava/branitelji/zaposljavanje-397/prednost-pri zaposljavanju/403](https://www.gov.hr/mojauprava/branitelji/zaposljavanje-397/prednost-pri%20zaposljavanju/403)

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dokazuju to rješenjem ili potvrdom o priznatom statusu iz koje je vidljivo to pravo.

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog Javnog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor i sl.).

Isprave se prilažu u neovjerenoj preslici, a prije izbora kandidate će se pozvati da predoče izvornik isprave.

Prijave na natječaj podnose se u roku od 8 (osam) dana od dana objave natječaja na mrežnim stranicama Hrvatskog zavoda za zapošljavanje na adresu:

**LOKVARKA d.o.o., Lokve,**

**Šetalište Golubinjak 6, HR-51316 Lokve,**

**uz obaveznu napomenu „Prijava na javni natječaj za izbor direktora Komunalnog Društva Lokvarka d.o.o. – ne otvarati“.**

Dan predaje prijave prijemnoj pisarnici odnosno dan predaje prijave ovlaštenom pružatelju poštanskih usluga smatra se danom predaje prijave na natječaj.

Na Javni natječaj mogu se ravnopravno prijaviti kandidati oba spola, a izrazi koji se u ovom Javnom natječaju koriste za osobe, u muškom su rodu i odnose se ravnopravno na oba spola.

Urednom prijavom smatra se prijava koja sadrži svu traženu dokumentaciju navedenu u ovom natječaju. Nepotpune i nepravodobne prijave, kao i prijave poslane elektroničkom poštom ili telefaksom neće se razmatrati, niti će podnositelji nepotpunih prijava biti pozvani na dopunu.

Povjerenstvo za provedbu Javnog natječaja utvrditi će listu kandidata koji ispunjavaju formalne uvjete iz Javnog natječaja.

Povjerenstvo za provedbu Javnog natječaja utvrdit će listu kandidata koji ispunjavaju formalne uvjete iz Javnog natječaja te će isti biti obaviješteni o danu, vremenu i mjestu održavanja intervjua, a ta obavijest bit će istaknuta i na web stranici Društva i Općine Lokve.

Ako kandidat ne pristupi intervjuu, smatrat će se da povlači prijavu na javni natječaj.

O rezultatima natječaja kandidati će biti obaviješteni u zakonskom roku.

Skupština Društva zadržava pravo poništenja javnog natječaja bez obrazloženja.

Sukladno Općoj uredbi o zaštiti podataka (EU 2016/679 – u daljnjem tekstu: Uredba) i Zakonu o provedbi opće uredbe o zaštiti podataka („Narodne novine“ broj 42/18), Lokvarka d.o.o. kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

Svi prijavitelji su dužni ispuniti izjavu o suglasnosti s korištenjem osobnih podataka koja se može preuzeti na stranicama Lokvarka d.o.o. <https://lokvarka.hr/> nastavno na ovaj natječaj.

**SKUPŠTINA DRUŠTVA**

Nevio Mihelčić